CELEX: 32021R1808
Language: lt
Date: 2021-10-13 00:00:00
Title: Komisijos įgyvendinimo reglamentas (ES) 2021/1808 2021 m. spalio 13 d. kuriuo dėl 2021 m. viršutinių biudžeto ribų, taikomų tam tikroms tiesioginės paramos sistemoms Latvijoje, iš dalies keičiamas Įgyvendinimo reglamentas (ES) 2021/1135

2021 10 14   
               
               
                  LT
               
               
                  Europos Sąjungos oficialusis leidinys
               
               
                  L 365/38
               
            
         KOMISIJOS ĮGYVENDINIMO REGLAMENTAS (ES) 2021/1808
         2021 m. spalio 13 d.
         kuriuo dėl 2021 m. viršutinių biudžeto ribų, taikomų tam tikroms tiesioginės paramos sistemoms Latvijoje, iš dalies keičiamas Įgyvendinimo reglamentas (ES) 2021/1135
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (1), ypač į jo 22 straipsnio 1 dalį, 36 straipsnio 4 dalį, 42 straipsnio 2 dalį, 47 straipsnio 3 dalį, 49 straipsnio 2 dalį, 51 straipsnio 4 dalį ir 53 straipsnio 7 dalį,
         kadangi:
         
                     (1)
                  
                  
                     Komisijos įgyvendinimo reglamente (ES) 2021/1135 (2) tam tikroms tiesioginių išmokų sistemoms nustatytos 2021 m. metinės viršutinės biudžeto ribos;
                  
               
                     (2)
                  
                  
                     Įgyvendinimo reglamentu (ES) 2021/1135 nustatoma Latvijoje teikiamos savanoriškos susietosios paramos viršutinė riba, remiantis pranešimu, kurį Latvija pateikė pagal Reglamento (ES) Nr. 1307/2013 54 straipsnio 1 dalį. Vėliau Latvija patikslino savanoriškos susietosios paramos viršutinę ribą. Gavus šį pranešimą, turėtų būti sumažinta Latvijoje teikiamos savanoriškos susietosios paramos 2021 m. viršutinė riba;
                  
               
                     (3)
                  
                  
                     todėl, atsižvelgiant į Reglamento (ES) Nr. 1307/2013 36 straipsnį, Latvijos vienkartinės išmokos už plotus sistemos 2021 m. viršutinė riba turėtų būti atitinkamai padidinta;
                  
               
                     (4)
                  
                  
                     todėl Įgyvendinimo reglamentas (ES) 2021/1135 turėtų būti atitinkamai iš dalies pakeistas;
                  
               
                     (5)
                  
                  
                     šiuo reglamentu atliekami pakeitimai daro poveikį Įgyvendinimo reglamento (ES) 2021/1135, kuris taikomas nuo 2021 m. sausio 1 d., taikymui, todėl šis reglamentas turėtų būti taikomas nuo tos pačios dienos;
                  
               
                     (6)
                  
                  
                     šiame reglamente nustatytos priemonės atitinka Tiesioginių išmokų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/1135 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 608.
         
            (2)  2021 m. liepos 9 d. Komisijos įgyvendinimo reglamentas (ES) 2021/1135, kuriuo nustatomos 2021 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013 (OL L 245, 2021 7 12, p. 1).
      
      
         
            PRIEDAS
            Įgyvendinimo reglamento (ES) 2021/1135 priedas iš dalies keičiamas taip:
            
                        1)
                     
                     
                        II punkte Latvijai skirtas įrašas pakeičiamas taip:
                        
                                    „Latvija
                                 
                                 
                                    170 814 “;
                                 
                              
                  
                        2)
                     
                     
                        VIII punkte Latvijai skirtas įrašas pakeičiamas taip:
                        
                                    „Latvija
                                 
                                 
                                    45 193 “.